
HRVATSKO FILOZOFSKO DRUŠTVO

HRVATSKO BIOETIČKO DRUŠTVO
GRAD MALI LOŠINJ

12. LOŠINJSKI DANI BIOETIKE

Mali Lošinj, Hrvatska, 19.–22. svibnja 2013.

Poziv za prijavu sudjelovanja

na simpoziju »Integrativna bioetika i nova epoha«

Poštovana kolegice, poštovani kolega,

obavještavamo Vas da Hrvatsko filozofsko društvo, Hrvatsko bioetičko društvo i Grad Mali Lošinj organiziraju dvanaeste po redu Lošinjske dane bioetike, koji će se održati u Malom Lošinju (hoteli »Aurora« i »Vespera«), od 19. do 22. svibnja 2013. 

Središnje mjesto u okviru Lošinjskih dana bioetike svake godine zauzima međunarodni simpozij o stalnoj temi »Integrativna bioetika i nova epoha«, a pored simpozija održavaju se okrugli stolovi o aktualnim bioetičkim pitanjima, studentske bioetičke radionice, te prigodna kulturna i umjetnička događanja. 

U proteklih jedanaest godina Lošinjski dani bioetike su izrasli u najznačajniju bioetičku konferenciju u ovom dijelu Europe. Oko pet stotina znanstvenika različitih profila, iz tridesetak zemalja Europe, Sjeverne Amerike i Azije, sudjelovalo je dosad u radu Lošinjskih dana bioetike. Lošinjski dani bioetike odigrali su ključnu ulogu u razvoju bioetike u Hrvatskoj i jugoistočnoj Europi, te umrežavanju hrvatskih i jugoistočno-europskih bioetičara s kolegama iz drugih dijelova Europe i svijeta, te su također doprinijeli nastanku inovativnog koncepta integrativne bioetike koji je već etabliran u svjetskoj bioetičkoj raspravi. 

Bioetika je inovativno područje u kojem se uspostavljaju različite teorijske i praktične interakcije (interdisciplinarni, internacionalni, interkulturni, interkonfesionalni i drugi odnosi) i sabire ukupnost perspektiva ljudskog opstanka radi postavljanja orijentira i postizanja orijentacijskog znanja u situaciji prelamanja svjetsko-povijesnih epoha. Bitno je metodološko obilježje bioetike da konkretnim problemima života i njegova održanja pristupa pluriperspektivno, te ih sagledava u jedinstvenom horizontu, što znači da kategoriju života uzima u njenoj cjelovitosti. Time se naznačuje najširi krug konkretnih problema i tema koje se, u jedinstvenom metodološkom obrascu, razmatraju u sklopu simpozija o stalnoj temi »Integrativna bioetika i nova epoha«.

Dvanaesti Lošinjski dani bioetike uključuju:

( međunarodni simpozij »Integrativna bioetika i nova epoha« (20.–21. svibnja 2013.),

( studentsku bioetičku radionicu »Bioetika, ekonomija, politika« (20.–21. svibnja 2013.),

( okrugli stol »Bioetika i teorije zavjere« (22. svibnja 2013.),

( popratna događanja.

Prijava 

Ukoliko želite aktivno sudjelovati u radu simpozija »Integrativna bioetika i nova epoha« u okviru 12. Lošinjskih dana bioetike, molimo Vas da nam najkasnije do 25. ožujka 2013. dostavite ispunjen obrazac za prijavu sudjelovanja s točnim naslovom referata, te kratkim sažetkom (do 900 znakova) na hrvatskom i engleskom/njemačkom jeziku (Obrazac za prijavu poslati na: bioethics.losinj@gmail.com). Pristigle prijave bit će razmotrene, a sudionici obaviješteni o prihvaćanju izlaganja do 15. travnja 2013. 

Program simpozija poslat ćemo sudionicima krajem travnja, a programska knjižica 12. Lošinjskih dana bioetike, koja će sadržavati program i sažetke referata, bit će na raspolaganju prilikom otvaranja skupa.

Radni jezici simpozija su hrvatski, engleski i njemački. 
Smještaj i kotizacija
Predviđeno je da sudionici doputuju u Mali Lošinj u nedjelju, 19. svibnja 2013., u popodnevnim satima. 12. Lošinjski dani bioetike počinju s radom u ponedjeljak, 20. svibnja 2013. ujutro, a zatvaraju se u srijedu, 22. svibnja 2013. u poslijepodnevnim satima, kada je predviđen i odlazak sudionika. 

Za sudjelovanje na skupu predviđena je kotizacija u iznosu od 200 eura (za sudionike iz Hrvatske: 1500 kuna). Studenti i osobe u pratnji sudionika ne plaćaju kotizaciju. Molimo sudionike da do početka skupa na žiro-račun Hrvatskog filozofskog društva uplate odgovarajući iznos. 
Organizatori snose troškove trodnevnog hotelskog smještaja i prehrane (puni pansion) u hotelu »Aurora« za sudionike čiji su referati prihvaćeni i uvršteni u program simpozija. 

Osobe u pratnji sudionika, kao i osobe koje sudjeluju na skupu bez referata, same plaćaju svoje troškove smještaja, prema povoljnijim cijenama, ali ne plaćaju kotizaciju. Cijena smještaja u dvokrevetnoj sobi (puni pansion) po danu i po osobi je 382,50 kuna (50 eura), a cijena smještaja u jednokrevetnoj sobi (puni pansion) po danu je 485 kuna (65 eura). Molimo sudionike da nas obavijeste o osobama koje bi došle u pratnji kako bismo pravovremeno rezervirali smještaj.
Putovanje 

Organizatori ne pokrivaju putne troškove sudionicima simpozija. No, kao i dosadašnjih godina, bit će organiziran poseban prijevoz sudionika autobusom. Autobus polazi iz Zagreba u nedjelju, 19. svibnja 2013., u 12.30 sati ispred hotela »International« (Miramarska ulica 24), a vraća se u srijedu, 22. svibnja 2013., s polaskom nakon ručka. Predviđeno vrijeme dolaska u Zagreb je u večernjim satima (oko 20 sati). Cijena prijevoza određena je prema cijenama koje vrijede u linijskom prometu: 450 kuna (ili 60 eura) za prijevoz u oba smjera, odnosno 310 kuna (ili 40 eura) za vožnju u jednom smjeru. Molimo Vas, ukoliko želite koristiti prijevoz u našoj organizaciji, da to u prijavi sudjelovanja svakako naznačite, te da, nakon prihvaćanja referata, a prije početka samoga skupa, na žiro-račun Hrvatskog filozofskog društva uplatite odgovarajući iznos.


Uplata
Iznos za kotizaciju i prijevoz sudionici trebaju uplatiti na žiro-račun Hrvatskog filozofskog društva (2360000-1101509268; Zagrebačka banka). Na uplatnici je u rubrici »Poziv na broj odobrenja« potrebno upisati matični broj Hrvatskog filozofskog društva (3251594), a u rubrici »Opis plaćanja« treba navesti »12. LDB – troškovi sudjelovanja«.


Sudionici iz inozemstva uplatu na račun Hrvatskog filozofskog društva trebaju izvršiti koristeći IBAN HR4423600001101509268 i SWIFT-CODE ZABAHR2X.

Ukoliko imate dodatnih pitanja, molimo Vas da nam se javite.

KONTAKT:
HRVOJE JURIĆ (glavni tajnik Lošinjskih dana bioetike)



tel.: +385 (0)1 6111 808 ::: mob.: +385 (0)91 5789 989


e-mail: bioethics.losinj@gmail.com
S kolegijalnim pozdravima,

Prof. dr. sc. Ante Čović 

Predsjednik Organizacijskog odbora 

Lošinjskih dana bioetike
12. LOŠINJSKI DANI BIOETIKE

Obrazac za prijavu sudjelovanja
	Ime i prezime
	
	Titula
	

	Institucija
	

	Kontakt-adresa

(koja će biti objavljena u programskoj knjižici)
	

	e-mail adresa


	

	Telefon:


	


	Želim koristiti organizirani prijevoz

Zagreb – Mali Lošinj – Zagreb


	       a) DA    

       b) NE




	Želim koristiti hotelski smještaj:


	       a) tijekom cijele manifestacije

           (nedjelja, 19. V. – srijeda, 22. V.)

       b) od: __________________________            

           do: __________________________




	Osobe u pratnji

(ime i prezime):


	       a) ___________________________

       b) ___________________________

       c) ​​​​​​​​___________________________




	Izlaganje planiram održati na:


	      a) hrvatskom jeziku

      b) engleskom jeziku

      c) njemačkom jeziku



	NASLOV PRIJAVLJENOG IZLAGANJA

(na hrvatskom i engleskom/njemačkom jeziku)

Ne zaboravite priložiti sažetak na hrvatskom i engleskom/njemačkom jeziku!


	


Molimo Vas da ispunjeni obrazac, te naslov i sažetak referata 

na hrvatskom i engleskom/njemačkom jeziku (do 900 znakova) 

pošaljete na sljedeću adresu, 

najkasnije do 25. III. 2012.:

HRVATSKO FILOZOFSKO DRUŠTVO (Lošinjski dani bioetike)
Filozofski fakultet, Ivana Lučića 3, HR–10000 Zagreb

ili na e-mail adresu: bioethics.losinj@gmail.com

